**Önéletrajz**

Dr. Tóth Erika a Debreceni Orvostudományi Egyetemen végezte orvosi tanulmányait és első munkahelye az Országos Onkológiai Intézet Molekuláris Patológiai Osztálya volt. Azóta is folyamatosan az intézet munkatársa. 1997-ben szerzett patológus szakorvosi vizsgát. Ezután rövidebb időszakokra vállalt munkát angol nyelvterületen. Az ott szerzett tapasztalatokat itthon is igyekezett meghonosítani. 2012-től az Intézet Sebészeti és Molekuláris Patológiai Osztályának vezetője. Jelenlegi fő szakmai érdeklődési területe a fej-nyaki daganatok és lymphomák patológiája, illetve solid tumorok molekuláris patológiai diagnosztikája. 2016-ban szerzett molekuláris genetikai diagnosztika szakvizsgát.